Приложение № 1

**ТЕРМИНИ И ОПРЕДЕЛЕНИЯ**

**Основни стоки/ услуги** са полезни резултати, осигурени от дадена организация за нейните клиенти, получатели и заинтересовани страни, които са от значение за поддържането на жизненоважни обществени функции, здравето, безопасността, сигурността, икономическото или социалното благосъстояние на обществото.

**Анализ на риска** – внедрен процес на разбиране на същността на даден риск и за определяне нивото на риск. (БДС ISO 31000: „Управление на риска – принципи и указания“)

**Бедствие** - значително нарушаване на нормалното функциониране на обществото, предизвикано от природни явления и/или от човешка дейност и водещо до негативни последици за живота или здравето на населението, имуществото, икономиката и за околната среда, предотвратяването, овладяването и преодоляването на което надхвърля капацитета на системата за обслужване на обичайните дейности по защита на обществото. (чл. 2 от Закона за защита при бедствия)

**Въздействие върху риска** – процес, предназначен да промени даден риск. (БДС ISO 31000:„Управление на риска – принципи и указания“)

**Възможност** – възможност нещо да се случи. (БДС ISO 31000: „Управление на риска –

принципи и указания“)

**Готовност** - знанията и способностите на държавни структури, организации, общности и хора, които спомагат за предвиждането, реагирането и ликвидирането на последствията от вероятни, неизбежни, случващи се или случили се бедствия, постигнати в резултат на предварително предприети действия. (Закона за защита при бедствия)

**Евакуация** - организирано извеждане на хора и животни от застрашени райони и настаняването и осигуряването им в безопасни места. (Закона за защита при бедствия)

**Заинтересована страна** – лице или организация, които са способни да повлияят, да бъдат засегнати, или да се възприемат като засегнати от дадено решение или дейност. (БДС ISO 31000:„Управление на риска – принципи и указания“)

**Идентификация на риска** – процес на откриване, разпознаване и описание на рискове. (БДС ISO 31000: „Управление на риска – принципи и указания“)

**Излагане** – хора, имущество, системи или други елементи, попадащи в зоните на опасност, които по този начин са предмет на потенциални загуби. (UNISDR Terminology on Disaster Risk Reduction 2009)

**Критерии за риск** – условия, по отношение на които се преценява значимостта на риска.

(БДС ISO 31000: „Управление на риска – принципи и указания“)

**Намаляване на риска от бедствия** - идентифициране, анализиране и оценяване на риска от бедствия и прилагане на мерки за отстраняването или намаляването му. (Закон за защита при бедствия)

**Ниво на риск** – значимост на риска или комбинация от рискове, изразена чрез комбинация от последствия, и тяхната възможност. (БДС ISO 31000: „Управление на риска – принципи и указания“)

**Опасност** - опасно явление, вещество, човешка дейност или състояние, което може да

причини загуба на човешки живот, травми или други последици за здравето, имуществени щети, загуба на поминък и услуги, социални и икономически сътресения или увреждане на околната среда. (Закон за защита при бедствия)

**Оценяване на риска** – съвкупност от процеси на идентификация, анализ и преценяване на риска. (БДС ISO 31000: „Управление на риска – принципи и указания“)

**Последствие** – резултат от дадено събитие, засягащ целите. (БДС ISO 31000: „Управление на риска – принципи и указания“)

**Превенция –** нормативни изисквания, организационни и физически мерки насочени към избягване или намаляване на негативните последици от бедствия.

**Преглед** – дейност, предприета с цел да се определи пригодността, адекватността и

ефикасността на изследвания обект, за да се постигнат установените цели. (БДС ISO 31000: „Управление на риска – принципи и указания“)

**Преценяване на риска** – процес на сравняване на резултатите от анализа на риска с критериите за риск, за да се определи дали рискът и/или неговата значимост са приемливи или допустими. (БДС ISO 31000: „Управление на риска – принципи и указания“)

**Профил на риск** – описание на която и да е съвкупност от рискове. (БДС ISO 31000: „Управление на риска – принципи и указания“)

**Риск** – влияние на неопределеността за постигането на цели. (БДС ISO 31000: „Управление на риска – принципи и указания“)

**Реагиране** - действията, които са предприети по време на или непосредствено след бедствието с цел спасяване на човешки живот, намаляване на въздействията върху здравето, осигуряване на обществената безопасност и на основните потребности на засегнатите хора. (Закон за защита при бедствия)

**Риск от бедствие** - потенциалните загуби при бедствие, които могат да възникнат за дадена общност, включващи живота, здравния статус, поминъка, активите и услугите, в определен период от време. (Закон за защита при бедствия)

**Средство за управление** – мярка, която изменя риска. (БДС ISO 31000: „Управление на риска – принципи и указания“)

**Събитие** – възникване или изменение на дадена конкретна съвкупност от обстоятелства. (БДС ISO 31000: „Управление на риска – принципи и указания“)

**Устойчивост** - способността на една система, общност или общество, изложени на опасности, да се съпротивлява, поема, приспособява и възстановява от въздействието на опасностите, по навременен и ефективен начин, включително чрез запазване и възстановяване на нейните съществени основни структури и функции. (UNISDR Terminology on Disaster Risk Reduction 2009)

**Управление на риска** – координирани дейности за ръководене и насочване на дадена

организация по отношение на риска. (БДС ISO 31000: „Управление на риска – принципи и указания“)

**Управление на риска от бедствия** - систематичен процес на използване на административни разпоредби, оперативни умения и капацитет за прилагане на стратегии, политики и подобряване на способността за справяне, с цел намаляване на вредните въздействия от опасности и възможността от бедствие. (UNISDR Terminology on Disaster Risk Reduction 2009)

**Уязвимост** – характеристиките и състоянието на дадена общност, система или актив, които ги правят податливи на вредните фактори на дадена опасност. (Закона за защита при бедствия).